«Holkeføret nu om dagen er ikke noget for smaagutter»
Channel: Nasjonalbiblioteket
Date: 11/02/2022

Har du prøvd deg i korketrekkeren?

Korketrekkeren er en av Oslos mest populære akebakker og ble anlagt allerede tidlig på 1900-tallet.  Her får man opp farten – særlig på holkeføre. En februardag i 1913 skrev Aftenposten: «Korketrekkeren er nu om dagen ikke at anbefale for uøvede akere[…]. I gaar formiddag akede saaledes en gut udfor og forslog sig ganske alvorlig. Holkeføret nu om dagen er ikke noget for smaagutter».

Vi viser her en redigert versjon av filmen «Akekonkurranse i Korketrekkeren» laget av filmpioneren Hans Berge fra rundt 1920. 

Stumfilmsamlingen etter filmpioneren Hans Berge (1877-1934), består for det meste av aktualitetsfilmer, det vil si filmopptak som er laget for å informere eller opplyse publikum uten å fortolke innholdet. Filmene ble ofte vist i lengre filmprogram eller som forfilmer under stumfilmperioden, men kunne også bli brukt i forbindelse med forelesninger. 

Se flere filmer av Hans Berge her: 
https://youtube.com/playlist?list=PLitT8zJ6oRyCtbVEiYEpRQAK2bTyBs3rY
Stillfoto fra 1922: Anders Beer Wilse.